පෙරේදා රාත්‍රියේ වරකාපොල - අගුරුවැල්ල පාරේ - මස්ජිත් මාවතේ නිවසක සගවා තිබියදී පොලිස් විශේෂ කාර්ය බලකාය විසින් ට්‍රේල් වර්ගයේ යතුරුපැදිය සහ කළු පැහැති වෑන් රථයක් අත්අඩංගුවට ගත් අතර, මවුලවිවරයා පොලීසියට ප්‍රකාශ කර ඇත්තේ ෂැංග්‍රිලා හෝටලය තුළ මරාගෙන මැරෙන බෝම්බ පිපිරීම සිදුකළ සැකකරුගේ පියා වන ඊබ්‍රාහිම් නමැති ව්‍යාපාරිකයා තමන් හදුනන බවයි.අදාල වෑන් රථය සහ යතුරුපැදිය මෙන්ම, අත්අඩංගුවට ගත් සැකකරුවන් ප්‍රහාරයට සම්බන්ධ වූයේ ද යන්න සම්බන්ධයෙන් තවදුරටත් විමර්ශන සිදුකල යුතු බවයි වරකාපොල පොලීසියේ උසස් නිලධාරියෙකු හිරු ප්‍රවෘත්ති අංශයට කියා සිටියේ.මේ අතර, මුස්ලිම් ආගමික කටයුතු අමාත්‍ය එම්.එච්.ඒ හලීම් ඉල්ලා සිටියේ හෙට දිනයේදී මුස්ලිම් දේවස්ථානවල පැවැත්වෙන ජුම්මා යාග මෙහෙයන් නොපැවැත්වීමට කටයුතු කරන ලෙසයි.මේ අතර, ආරක්ෂක අමාත්‍යංශය නිවේදනයක් නිකුත් කරමින් සදහන් කළේ පසුගියදා සිදුවූ ප්‍රහාර මාලාව සම්බන්ධයෙන් අධ්‍යයනයකින් පසු සිද්ධියට සම්බන්ධ පුද්ගලයින්, සංවිධාන හෝ ආයතන සම්බන්ධයෙන් ගත යුතු ඉදිරි ක්‍රියාමාර්ග කඩිනමින් ගැනීමට අපේක්ෂා කරන බවයි.